**Rainer Maria Rilke** (født 4. desember 1875 i Praha i Böhmen, den gang en del av Østerrike-Ungarn, død 29. desember 1926 på sanatoriet Valmont nær Montreux i Sveits), fullt navn *René Karl Wilhelm Johann Josef Maria Rilke*, var en tysk lyriker.

Han skrev også fortellinger, én roman og tekster om kunst og kultur, samt tallrike oversettelser av litteratur og lyrikk fra blant annet fransk til tysk. Hans omfattende brevveksling er en viktig del av hans litterære verk.

Liv og virke
------------

### Bakgrunn

Rainer Maria Rilkes far, Josef Rilke (1839–1906), var etter en mislykket militær karriere blitt jernbanemann. Familien stammet på farssiden fra Türmitz i Sudetenland. Moren Sophie «Phia» Entz (1851–1931) kom fra en velstående fabrikantfamilie i Praha. Hennes forhåpninger om et fornemt liv fant hun ikke i ekteskapet. I 1884 brøt foreldrenes ekteskap sammen.[]

Også forholdet mellom mor og sønn var belastet, siden hun ikke kom over sin eldste datters død bare én uke etter fødselen. Ut av emosjonell hjelpeløshet bandt hun René – fransk for «den gjenfødte» – til seg og trengte ham inn den avdøde søsters rolle. Frem til sitt sjette leveår ble Rilke oppdratt som jente; tidlige fotografier viser ham med langt hår og kjole.[]

Paula Modersohn-Beckers portrett av Rainer Maria Rilke (1906)
### Dikter

Allerede som liten skrev han dikt, og i 1894 ordnet han dem til sin første diktsamling, *Leben und Lieder*. Senere fulgte flere, noen av de mest kjente er *Das Stunden-Buch* (*Timenes bok*, skrevet mellom 1899 og 1903) og *Das Buch der Bilder* (*Bildenes bok*, første del 1902, andre del i 1906), *Neue Gedichte* og *Der neuen Gedichte anderer Teil* (*Nye dikt* og *Andre del av nye dikt*, 1907 og 1908) og *Das Marienleben* (1912).

Rilke møtte og arbeidet som sekretær for Auguste Rodin i 1905–1906, noe som ble av stor betydning for ham. Også hans møte med den franske maleren Paul Cézannes arbeider i 1906, rett etter malerens død, var en banebrytende opplevelse for ham.

Oppholdet i Paris resulterte også i Rilkes eneste lengre prosaverk *Die Aufzeichnungen des Malte Laurids Brigge* (*Malte Laurids Brigges opptegnelser*) fra 1910. Opptegnelsene, som henter en del inspirasjon fra J.P. Jacobsen, er i noen grad selvbiografiske og består av erindringer og dagboksnotater, hvori den fiktive hovedperson, dikteren Brigge, reflekterer over sin egen moderne angst og rotløshet, samt over sitt dikteriske kall. Refleksjonene i de fragmenterte opptegnelser er en begynnende overgang fra Rilkes tidlige forfatterskap med sine konsise og elegant beskrivende dikt til de dunkle, metapoetiske overveielser som utgjør omdreiningspunktet for det senere forfatterskaps dikt.[]

Etter *Opptegnelsene* følger en årelang periode med dikterisk stillstand. Den avløses av kortere perioder med manisk produktivitet i den siste del av forfatterskapet. I 1912 begynte Rilke på Duino-slottet i Italia det vanskelig tilgjengelige lyriske storverk *Duineser Elegien*, men skrinla arbeidet ved første verdenskrigs utbrudd. Under og etter første verdenskrig gjennomgikk Rilke en krise og fikk ikke skrevet noe.[]

Først i 1921 gjenopptok han sin dikteriske produksjon og fullførte i løpet av få måneder *Duineser Elegien* (1912-1922). Innenfor samme periode og i løpet av ganske få uker frembragte Rilke enda et betydelig lyrisk verk, *Sonette an Orfeus* (1922). De to verkene kretser omkring dikterens kall som en overvinnelse av splittelsen mellom individ og verden; gjennom den dikteriske tolkning av tingenes vesen forvandles de ytre fenomener til indre eksistens, og den tapte sammenheng gjenetableres. De senere års metapoetiske og filosofiske overveielser henter inspirasjon i den sene tyske romantikks ideer om poesiens mulige gjenskapelse av en tapt enhet med verden og fører den over i en moderne tankegang ved å fokusere på enheten som noe internalisert menneskelig fremfor en egentlig panteistisk forbindelse.[]

Rilke døde 1926 på sanatoriet Valmont i Sveits. Han hadde da alt i lengre tid vært plaget av leukemi, og da han stakk seg på en rosentorn, døde han av blodforgiftning som en følge av dette.[]

Norske gjendiktninger
---------------------

* André Bjerke: *Jeg klinger ved timens berøring*
* Åsmund Bjørnstad: *Sonettane til Orfeus*

Referanser
----------

1. 1 2   Brockhaus Enzyklopädie, brockhaus.de, besøkt 9. oktober 2017[Hentet fra Wikidata]
2. 1 2 3   Archive of Fine Arts, cs.isabart.org, abART person-ID 15709, besøkt 1. april 2021[Hentet fra Wikidata]
3. 1 2 3   Archivio Storico Ricordi, Archivio Storico Ricordi person-ID 12725, besøkt 3. desember 2020[Hentet fra Wikidata]
4. ↑   Babelio, Babelio forfatter-ID 26193[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Store sovjetiske encyklopedi (1969–1978), avsnitt, vers eller paragraf Рильке Райнер Мария, besøkt 28. september 2015[Hentet fra Wikidata]
7. ↑   Gemeinsame Normdatei, besøkt 9. april 2014[Hentet fra Wikidata]
8. ↑   Autorités BnF, data.bnf.fr, besøkt 10. oktober 2015[Hentet fra Wikidata]
9. ↑   *Archivio Storico Ricordi*, Archivio Storico Ricordi person-ID 12725, Wikidata Q3621644,
10. 1 2 3  ; *Archive of Fine Arts*; besøksdato: 1. april 2021; abART person-ID: 15709.
11. ↑  Charles Dudley Warner, red. (1897) (på en), *Library of the World's Best Literature*, Wikidata Q19098835,
12. ↑   Freebase[Hentet fra Wikidata]
13. ↑   Encyclopædia Britannica Online, Encyclopædia Britannica Online-ID biography/Rainer-Maria-Rilke[Hentet fra Wikidata]
14. ↑   Internet Movie Database, IMDb-nummer nm0727208[Hentet fra Wikidata]
15. ↑   Notable Names Database, NNDB 499/000028415[Hentet fra Wikidata]
16. ↑   Treccani-leksikonet, Enciclopedia Italiana-ID rainer-maria-rilke[Hentet fra Wikidata]
17. ↑   Find a Grave, Find a Grave 2190[Hentet fra Wikidata]
18. ↑  ; *Autorités BnF*; besøksdato: 10. oktober 2015; BNF-ID: 130916261.
19. ↑   *Tsjekkias nasjonale autoritetsdatabase*, NKC-identifikator jn19990007038, Wikidata Q13550863,
20. ↑  Köhnen, Ralph M. (2003). *Neue Deutsche Biographie, Band 21*.

Eksterne lenker
---------------

* (de) Offisielt nettsted Rediger på Wikidata

* (en) Rainer Maria Rilke – kategori av bilder, video eller lyd på Commons Rediger på Wikidata

* (en) Rainer Maria Rilke – galleri av bilder, video eller lyd på Commons Rediger på Wikidata
* (en) Rainer Maria Rilke på Internet Movie Database Rediger på Wikidata

* (en) Rainer Maria Rilke hos Internet Broadway Database Rediger på Wikidata
* (en) Rainer Maria Rilke på Discogs Rediger på Wikidata

* (en) Rainer Maria Rilke på MusicBrainz Rediger på Wikidata
* (no) Lengre biografi på norsk
* (de) Internationale Rilke-Gesellschaft, rilke.ch

Tekstsamlinger
* (de) Verk av Rainer Maria Rilke, zeno.org.
* (en) Verk av Rainer Maria Rilke. I Project Gutenberg.
* Verk av Rainer Maria Rilke i Projekt Gutenberg-DE

|  |  |
| --- | --- |
| Wikisource | (de) Rainer Maria Rilke – originaltekster fra den tyskspråklige Wikikilden |

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** HDS **·** NLA **·** NDL **·** NKC **·** ICCU
 |